CELEX: 52008SC2011
Language: hu
Date: 2008-06-11 00:00:00
Title: Ajánlás: a Tanács határozata a lengyelországi túlzott költségvetési hiányról szóló 2005/183/EK határozat hatályon kívül helyezéséről

HU
HU    HU
 ---pagebreak---                   AZ EURÓPAI KÖZÖSSÉGEK BIZOTTSÁGA
                                                      Brüsszel, 11.6.2008
                                                      SEC(2008) 2011 végleges
                                           Ajánlás:
                                A TANÁCS HATÁROZATA
   a lengyelországi túlzott költségvetési hiányról szóló 2005/183/EK határozat hatályon
                                      kívül helyezéséről
                                  (előterjesztő: a Bizottság)
HU                                                                                      HU
 ---pagebreak---                                                      INDOKOLÁS
   1.          HÁTTÉR
   A Szerződés 104. cikke megállapítja, hogy a tagállamoknak kerülniük kell a túlzott hiányt, és
   meghatározza az annak felismerésére és megszüntetésére szolgáló eljárást. A túlzott hiány
   esetén követendő eljárást (EDP) tovább részletezte a túlzott hiány esetén követendő eljárás
   végrehajtásának felgyorsításáról és pontosításáról szóló 1467/97/EK tanácsi rendelet1, amely
   a Stabilitási és Növekedési Paktum része. A Szerződés 104. cikkének (2) bekezdése
   értelmében a Bizottságnak kell figyelemmel kísérnie a költségvetési fegyelem betartását két
   kritérium alapján, nevezetesen: a) a tervezett és tényleges költségvetési hiány túllépi-e a GDP
   3%-ának megfelelő referenciaértéket (kivéve, ha a hiány aránya jelentősen és folyamatosan
   csökken, és közelít a referenciaértékhez; vagy a referenciaérték túllépése csak kivételes és
   átmeneti, és az arány közel marad a referenciaértékhez); és b) az államadósság túllépi-e a
   GDP 60%-ában meghatározott referenciaértéket (kivéve ha az adóssághányad elegendő
   mértékben csökken, és kielégítő ütemben közelít a referenciaértékhez).
   A Szerződéshez csatolt, a túlzott hiány esetén követendő eljárásról szóló jegyzőkönyvvel
   összhangban a Bizottság nyújtja a túlzott hiány esetén követendő eljárás végrehajtásához
   kapcsolódó adatokat. E jegyzőkönyv alkalmazásának részeként a 3605/93/EK tanácsi
   rendelet2 4. cikkével összhangban a tagállamoknak évente kétszer, konkrétan április 1-jéig és
   október 1-jéig közölniük kell a költségvetési hiányra, az államadósságra és más kapcsolódó
   változókra vonatkozó adatokat3. Ahogy az alábbi keretben olvasható, Lengyelország több más
   országhoz hasonlóan kihasználta a tőkefedezeti nyugdíjrendszerek besorolásáról szóló 2004.
   március 2-i Eurostat-határozat végrehajtására vonatkozó átmeneti időszakot, így 2007
   márciusáig az 1999-es nyugdíjreform nettó költsége (jelenleg évente a GDP 2%-a) nélkül
   jelentette be a hiányra és az adósságra vonatkozó adatokat. Azóta a hiányra és az
   adósságállományra vonatkozó adatok bejelentése az Eurostat határozatával összhangban
   történik. Az ebben a dokumentumban idézett valamennyi számadat összhangban van az
   Eurostat határozatával, az ettől eltérő esetek külön említésre kerülnek.
                                       Keret: A nyugdíjrendszerek besorolása
   Általában egy ország nyugdíjrendszere különböző pillérekből áll, mint a felosztó-kiróvó vagy a
   fedezet nélküli, illetve a tőkefedezettel rendelkező rendszer; ezenkívül a nyugdíjrendszerek lehetnek
   ellátásalapú (DB) vagy járulékalapú (DC) rendszerek.
   Ha egy nyugdíjrendszer az állami szektorba tartozik, a rendszer keretében beszedett járulékok és a
   kifizetett ellátások állami bevételek és kiadások, és hozzájárulnak az államháztartás egyenlegéhez. Ha
   egy nyugdíjrendszer nem az állami szektor része, járulékai és ellátásai nem járulnak hozzá az
   államháztartás egyenlegéhez. Az ESA95 elszámolási szabályai értelmében az állami szektorba
   besorolt nyugdíjrendszerek azok, amelyeket a „költségvetés hoz létre, ellenőriz és finanszíroz”.
   2004. március 2-án az Eurostat tisztázta, hogy a tőkefedezeti, járulékalapú nyugdíjrendszerek nem
   teljesítik ezeket a kritériumokat, mert az ilyen rendszerek által kifizetett nyugdíjak i. elsősorban a
   pénzügyi piacok teljesítményétől függnek (vagyis nincsenek állami ellenőrzés alatt) és ii.
   finanszírozásuk nem állami tulajdonban levő tartalékokból történik. Még ha kötelezőek is, vagy állami
   1
             HL L 209., 1997.8.2., 6. o. Az 1056/2005/EK rendelettel (HL L 174., 2005.7.7., 5. o.) módosított
             rendelet.
   2
             HL L 332., 1993.12.31., 7. o. A legutóbb a 2103/2005/EK rendelettel (HL L 337., 2005.12.22., 1. o.)
             módosított rendelet.
   3
             Lengyelország legutolsó bejelentése elérhető a következő weboldalon:
             http://epp.eurostat.ec.europa.eu/portal/page?_pageid=2373,58110711&_dad=portal&_schema=portal.
HU                                                          2                                                    HU
 ---pagebreak---    irányítás alá tartoznak (például ha azokat is a felosztó-kiróvó rendszerért felelős állami intézmény
   irányítja) vagy ha a minimálnyugdíjat az állam garantálja, a tőkefedezeti, járulékalapú
   nyugdíjrendszerek nem sorolhatók be az állami rendszerek közé (*).
   E határozat végrehajtásához (**) egy 2007 tavaszán megszűnő (első bejelentés 2007-ben) átmeneti
   időszakot határoztak meg.
   (*) Eurostat News Release, 2004. március 2-i 30/2004 szám.
   (**) Eurostat News Release, 2004.szeptember 23-i 117/2004 szám.
   2004. május 12-én a Bizottság a 104. cikk (3) bekezdése szerinti jelentés4 elfogadásával
   kezdeményezte a túlzott hiány esetén követendő eljárás megindítását Lengyelországgal
   szemben, a 2003-as, a GDP 4,1%-ának megfelelő államháztartási hiány (kizárva a
   nyugdíjreform költségeit) miatt. A Tanács 2004. július 5-én a Bizottság ajánlására
   megállapította5, hogy Lengyelországban a 104. cikk (6) bekezdése alapján túlzott hiány áll
   fenn. A tanácsi határozat megállapította, hogy a költségvetési hiányra és az államadósságra
   vonatkozó adatokat felfelé kell kiigazítani, amennyiben a tőkefedezeti nyugdíjrendszerek
   besorolásáról szóló EUROSTAT-határozat értelmében a nyílt nyugdíjalapokat ki kell vonni a
   kormányzati szektorból (ld. a bekeretezett részt). Ezzel egyidejűleg és szintén a Bizottság
   ajánlására a Tanács a 104. cikk (7) bekezdése értelmében ajánlásokat intézett
   Lengyelországhoz azzal a céllal, hogy a túlzott államháztartási hiányt legkésőbb 2007-re
   szüntesse meg6. A Tanács 2006. november 28-án a Bizottság ajánlására, a 104. cikk (8)
   bekezdésének megfelelően megállapította7, hogy a lengyel hatóságok által az adott időpontig
   tett intézkedések nem voltak megfelelőek. A Tanács a Bizottság ajánlására a 104. cikk (7)
   bekezdésének megfelelően 2007. február 27-én új ajánlást tett közzé.
   A Tanács a 104. cikk (7) bekezdése szerinti második ajánlásában azt ajánlotta, hogy
   Lengyelország hatóságai az eredeti határidőnek megfelelően, tehát 2007-re szüntessék meg a
   túlzott hiányt, és hiteles és fenntartható módon csökkentsék az államháztartási hiányt, és
   ennek érdekében 2006 és 2007 között biztosítsák a strukturális egyenleg (azaz a ciklikusan
   kiigazított, egyszeri és egyéb átmeneti intézkedések nélkül számított egyenleg) GDP-
   arányosan legalább 0,5 százalékponttal történő javulását. A Tanács a lengyel hatóságok
   számára az e célra vezető eredményes intézkedések megtételére adott határidőt 2007.
   augusztus 27-ében állapította meg. A Tanács továbbá felkérte Lengyelországot, hogy a túlzott
   hiány megszüntetése után folytassa a GDP 1%-ának megfelelő strukturális hiányban
   meghatározott középtávú célra irányuló konszolidációt.
   4
             SEC(2004)826 végleges.
   5
             HL L 62., 2005.3.9., 18. o.
   6
             A Lengyelországra vonatkozó, a túlzott hiány esetén követendő eljáráshoz kapcsolódó dokumentumok a
             következő                                        weboldalon                              találhatók:
             http://ec.europa.eu/economy_finance/sg_pact_fiscal_policy/excessive_deficit9109_en.htm.
   7
             HL L 414., 2006.12.30., 81. o.
HU                                                            3                                                   HU
 ---pagebreak---    1. táblázat: A Tanács által 2007. február 27-én jóváhagyott kiigazítás
   Eltérő jelölés hiányában a GDP %-ában                                   2006                   2007
   Államháztartási egyenleg                                                −3,9           a hiány majdnem 38
   A strukturális egyenleg változása                                                          legalább +0,5
   p.m.: Reál-GDP növekedés (%)                                             5,4                    5,1
   Megjegyzés: Strukturális egyenleg = ciklikus hatásoktól megtisztított egyenleg az egyszeri és más átmeneti
   intézkedések nélkül.
   Forrás: A 104. cikk (7) bekezdése szerinti tanácsi ajánlás és a Tanács véleménye a konvergenciaprogram 2006.
   novemberi aktualizálásáról, mindkettőt 2007. február 27-én fogadták el.
   2007. november 20-án, miután lejárt a tanácsi ajánlás nyomán intézkedések meghozatalára
   kiszabott határidő, a Bizottság a Tanácshoz szóló közleményt fogadott el, amelyben
   megállapította, hogy a Lengyelország által eddig az időpontig tett intézkedések összhangban
   voltak a Tanács ajánlásával. Miközben a Bizottság kifejezte aggályát a túlzott hiány
   megszüntetésének tartósságával kapcsolatban 2008-ban és 2009-ben, ebben a szakaszban nem
   ajánlott további lépéseket a túlzott hiány esetén követendő eljárásban9. A Tanács 2007.
   december 4-i ülésén egyetértett ezzel az értékeléssel. A Bizottság és a Tanács egyaránt
   felkérte a lengyel hatóságokat, hogy amint lehetséges, terjesszék elő a konvergenciaprogram
   aktualizálását, amely ismerteti a túlzott hiány tartós kiigazításával és a középtávú célkitűzés
   irányába történő előrelépéssel összhangban lévő, a parlamenti ciklus egészét lefedő középtávú
   költségvetési stratégiát. Az új programot 2008. március végén nyújtották be. A Bizottság
   ezzel a tanácsi határozatra irányuló ajánlással együtt ajánlást tesz a programról alkotott
   tanácsi véleményre.
   A Szerződés 104. cikke (12) bekezdésének megfelelően a túlzott hiányról szóló tanácsi
   határozatot a Bizottság javaslata alapján hatályon kívül kell helyezni, ha a Tanács úgy ítéli
   meg, hogy az érintett tagállamban korrigálták a túlzott hiányt.
   2.         A HIÁNNYAL KAPCSOLATOS LEGÚJABB FEJLEMÉNYEK
   A Bizottság (Eurostat) által a Lengyelország 2008 áprilisa előtti jelentését követően
   szolgáltatott adatok szerint10, miután az államháztartási hiány 2003-ban a GDP 6,3%-a volt és
   ezzel elérte a csúcspontot, évente átlagosan több mint 1 százalékponttal csökkent, 2007-ben a
   GDP 2%-ára1112. Az eredmények a többletbevételt eredményező pozitív növekedésnek, és a
   8
            Ajánlásában a Tanács utalt a 2006. novemberi aktualizált konvergenciaprogramra, amely 2007-re a
            GDP 3,4%-át kitevő hiányt célzott meg, és amely „feltételezi, hogy a túlzott hiány esetén követendő
            eljárás 104. cikk (12) bekezdése szerinti megszüntetése céljából a Bizottság és a Tanács – a módosított
            1467/97/EK tanácsi rendelet 2. cikkének (7) bekezdésével összhangban – figyelembe fogja venni az
            1999-es nyugdíjreformból eredő költségvetési terhek [a becslések szerint 2007-ben a GDP mintegy 2%-
            a] lineáris degresszív skála alapján számított hányadát, amely 2007-ben 60%. A Tanács emlékeztet
            arra, hogy ahhoz, hogy Lengyelország élhessen e rendelkezéssel, a hiánynak jelentős mértékben és
            folyamatosan csökkennie kellene, és a referenciaértékhez közeli szintre kellene érnie. Mivel a hiány
            2004–2006 között jelentős mértékben és folyamatosan csökkent, a hiány 2007-es alakulása és az azt
            követő kilátások fogják eldönteni, hogy a rendelkezés alkalmazható-e Lengyelország vonatkozásában.”
   9
            SEC(2007)1543 végleges.
   10
            Eurostat News Release, 54. szám, 2008. április 18.
   11
            A hiány arányát rendszerint az első eredménynek a tavaszi bejelentésben való közzétételét követően
            vizsgálják felül és módosítják felfelé vagy lefelé. Összességében az EU-tagállamokban a módosítások
            általában viszonylag kismértékűek és átlagban a nullától jelentéktelen eltérést mutatnak. Tekintettel a
HU                                                         4                                                        HU
 ---pagebreak---    kiadási tervek nem teljes körű végrehajtásának köszönhetően általában a kitűzött célnál
   jobbak voltak.
   2007-ben az államháztartási hiány a 2006. novemberi konvergenciaprogramban szereplő
   3,4%-os előrejelzéshez képest a GDP 2,0%-át tette ki. Ennek fő oka a reál és a nominális
   GDP-nek a 2006 novemberében feltételezettnél jóval magasabb növekedése volt, de a
   kiadásokat is visszafogták. Különösen a társaságok nagy nyereségessége tette lehetővé, hogy
   visszafogják a támogatások növekedését, miközben a munkanélküliség gyors csökkenése és a
   Hausner-tervben13 megállapított indexálás elmaradása korlátozta a szociális juttatások
   emelkedését. Ezenkívül a közszférában foglalkoztatottak kompenzációja a tervezettnél
   alacsonyabb volt. Végül, az állami beruházások nagyságrendje az EU-alapoknak a
   tervezettnél lassúbb felhasználása miatt az előre jelzettnél alacsonyabb volt. Összességében a
   kiadásoknak a GDP-hez viszonyított aránya 1,5 százalékponttal alacsonyabb volt a 2006
   novemberében jelzettnél. A bevételi oldalon a közvetett adókból és a társadalombiztosítási
   járulékokból eredő bevétel a 2006 novemberében tervezettnél jobban alakult, főként a
   foglalkoztatás és a bérek jóval erőteljesebb növekedése miatt. Ezeket a kedvező
   fejleményeket ellensúlyozta más bevételi tételek alacsonyabb teljesítménye (a közvetlen adók
   esetében az adósávok növelése miatt). Összességében ez a tervezettnél valamivel alacsonyabb
   bevételi hányadhoz vezetett.
   3.         A HIÁNYRA VONATKOZÓ ELŐREJELZÉSEK 2008–2009-RE ÉS AZT KÖVETŐEN
   A Bizottság szolgálatainak 2008. tavaszi előrejelzése szerint 2008-ban az államháztartási
   hiány a 2008. márciusi konvergenciaprogramban meghatározott céllal összhangban a GDP
   2,5%-ára növekszik. A GDP 2008-ban és 2009-ben várhatóan 5,3%-kal és 5%-kal növekszik.
   A Bizottság szolgálatai szerint 2008-ban a magánfogyasztás 5,6%-ra növekszik, aminek az
   alapját a társadalombiztosítási járulékok csökkentése jelenti, majd 2009-ben a külső
   környezetnek a fogyasztók bizalmát befolyásoló romlása miatt 4,7%-ra csökken.
   Az államháztartási hiány növekedése Lengyelország 2008-as költségvetéséből ered, amely a
   2007-es eredményhez képest 2008-ban az államháztartási egyenlegnek (nem ESA95) a GDP
   körülbelül 0,8%-át jelentő romlását tűzi ki célul, ami a 2007. októberi parlamenti választások
   előtt elfogadott számos hiánynövelő intézkedés következménye. Ezek legtöbbje csökkenti az
   állam bevételét, így például: a társadalombiztosítási járulékok csökkentésének második
   szakasza és a családoknak nyújtott személyijövedelemadó-kedvezmény. A kiadási oldalon a
   2008-as költségvetés jelentősebb állami beruházásokat irányoz elő és visszaállítja a nyugdíjak
   és rokkantsági ellátások nagyvonalú (az infláción és a bérek növekedésén alapuló) éves
            2007-re vonatkozóan bejelentett aktuális hiány és a referenciaérték közötti távolságra, csekély annak a
            valószínűsége, hogy a költségvetési elszámolások jövőbeni módosítása a 2007. évi hiányt a GDP 3%-át
            meghaladó szintre emelné.
   12
            Az 1467/97/EK rendelet 2. cikkének (7) bekezdésével összhangban a a túlzott hiányról szóló tanácsi
            határozat hatályon kívül helyezéséről szóló határozatnak figyelembe kell vennie a több pillérből álló, és
            egy, törvényben előírt, teljességében tőkefedezeti pillért magában foglaló nyugdíjrendszert bevezető
            nyugdíjreform nettó költségét, ha a hiány jelentősen és folyamatosan csökkent és a referenciaértékhez
            közeli szintet ért el. Mivel a 2007-es államháztartási hiány a 3%-os referenciaérték alatt volt, nem kell
            mérlegelni ezen cikk alkalmazását.
   13
            Ez a 2003-ban előterjesztett, eddigi legátfogóbb és egyedi kísérlet a kiadások reformjára, amelynek
            célja a szociális védelemmel, közigazgatással és állami támogatásokkal összefüggő állami kiadások
            csökkentése volt. A Hausner-terv többek között felváltotta az éves indexálást a kumulált inflációt
            követő (ha meghaladja az 5%-ot) vagy a háromévente történő indexálással (amelyik először
            bekövetkezik).
HU                                                         5                                                          HU
 ---pagebreak---    indexálását. A hiánynövelő intézkedéseket részben ellensúlyozza az adószabályok jobb
   betartása, a magasabb adóköteles jövedelem és az EU-harmonizációhoz kapcsolódó
   jövedékiadó-emelés.
   A Bizottság szolgálatainak 2008. tavaszi előrejelzése szerint változatlan politikát feltételezve
   az államháztartási hiány aránya 2009-ben várhatóan némileg növekszik, a GDP 2,6%-ára. A
   2008. márciusi konvergenciaprogram, amely néhány, még meghatározandó hiánycsökkentő
   intézkedés végrehajtását feltételezi, a GDP 2,0%-át jelentő államháztartási hiányt irányoz elő.
   A tavaszi előrejelzés szerint 2008-ban a strukturális hiány a GDP körülbelül ¼
   százalékpontjával szélesedik, de 2009-ben körülbelül ⅓ százalékponttal szűkül, ami annak az
   eredménye, hogy az adóterhek csökkenése ösztönzi a munkaerőpiac javulását14.
   A 2008. márciusi konvergenciaprogramban ismertetett költségvetési stratégia fő célja a
   középtávú költségvetési célkitűzés, vagyis a GDP 1%-át jelentő strukturális hiány elérése
   2011-ig, vagyis egy évvel a programidőszak vége után. A költségvetés kiadásokon alapuló
   kiigazítását későbbre, 2009-re és 2010-re ütemezik.
   4.        AZ ADÓSSÁGÁLLOMÁNY ALAKULÁSA ÉS AZ ADÓSSÁGÁLLOMÁNNYAL KAPCSOLATOS
             ELŐREJELZÉSEK
   Miután az adóssághányad 2006-ban a GDP 47,6%-ával elérte csúcspontját, azóta csökkenő
   pályán van. 2007-ben jelentős adósságcsökkenést értek el, ekkor az adósságállomány aránya
   majdnem 2½ százalékponttal esett vissza, a GDP 45,2%-ára, főként a magas nominális GDP-
   növekedésnek, de a zloty felértékelődésének köszönhetően is. A Bizottság szolgálatainak
   2008. tavaszi előrejelzése szerint változatlan politikát feltételezve az idén és a következő
   évben a bruttó adósságállomány sokkal lassabban csökken, 2009-ben a GDP körülbelül 44%-
   ára.
   5.        KÖVETKEZTETÉSEK
   Az államháztartási hiány a 2003-as GDP 6,3%-áról 2007-ben a GDP 2,0%-ára, a GDP 3%-
   ának megfelelő referenciaérték alá csökkent. A hiány csökkenése 2007-ben főként a
   magasabb gazdasági növekedést tükrözte, ami a kiadások visszafogásával együtt (részben a
   beruházási tervek nem teljes körű végrehajtása miatt) a költségvetési tervekhez képest
   csökkentette a kiadások arányát. A bevételek aránya a kedvező gazdasági feltételekből eredő
   többletbevételek következtében megközelítette a célkitűzést, amit ellensúlyozott a közvetlen
   adók csökkenése és más bevételi kategóriák rosszabb teljesítménye. A (a ciklikus hatásoktól
   megtisztított, egyszeri és más átmeneti intézkedések nélküli) strukturális egyenleg a GDP
   körülbelül 1½ százalékpontjával javult, ami jelentős mértékben meghaladja a Tanács által
   14
           Lengyelországban különösen nagy lehetőségek rejlenek még az árnyékgazdaság visszaszorításában és a
           foglalkoztatás ösztönzésében, ahogy a hivatalos munkanélküliségi ráta és a munkaerő-felmérésekből
           adódó munkanélküliségi ráta jelentős különbsége jelzi (2008 elején körülbelül 3 százalékpont).
           Ezenkívül az Unión belül Lengyelországban az egyik legalacsonyabb a foglalkoztatási arány (2007
           második felében 63½% az uniós 71%-hoz képest), különösen az 55 évesnél idősebbek esetében..
           Ezenkívül a társasági jövedelmekből és a kisvállalkozások személyi jövedelemadójából származó
           adóbevételeknek az utóbbi években Lengyelországban megfigyelhető erőteljes emelkedése részben
           magyarázható azzal, hogy az eredetileg magas adókulcsok csökkentését követően jobban betartják az
           adószabályokat.
HU                                                     6                                                      HU
 ---pagebreak---    ajánlott, a GDP legalább 0,5 százalékpontját jelentő költségvetési erőfeszítést. A Bizottság
   szolgálatainak 2008. tavaszi előrejelzése szerint az államháztartási hiány 2008-ban várhatóan
   a GDP 2,5%-ára, és változatlan politika mellett 2009-ben 2,6%-ára növekszik. Ez azt jelzi,
   hogy a hiánynak a GDP 3%-a alá való csökkentése hitelt érdemlő és fenntartható módon
   történt.
   A bruttó államadósság a GDP 2006-os 47,6%-áról 2007-re 45,4%-ára csökkent, a GDP 60%-
   ában megállapított referenciaérték alá. A Bizottság szolgálatainak 2008. tavaszi előrejelzése
   szerint 2009-re az adósságráta várhatóan tovább csökken a GDP 44%-ára (változatlan
   politikát feltételezve).
   Az átfogó értékelésből az következik, hogy Lengyelországban a túlzott hiány korrekciója
   megtörtént. Ennek megfelelően a Bizottság azt ajánlja a Tanácsnak, hogy a lengyelországi
   túlzott hiányról szóló határozatát helyezze hatályon kívül.
   2. táblázat: A költségvetés alakulása, 2003-2009
   Eltérő jelölés hiányában a GDP %-          2003    2004     2005  2006    2007         2008           2009
   ában                                                                               BIZ KP(2)      BIZ(3) KP(2)
   Államháztartási egyenleg                    −6,3     −5,7   −4,3   −3,8    −2,0    −2,5    −2,5   −2,6      −2,0
   Összes bevétel                              38,4     36,9    39,0  40,0    40,4    40,1    40,0    39,7      39,2
   Összes kiadás                               44,6     42,6    43,3  43,8    42,4    42,6    42,5    42,3      41,2
     amelyben:               – kamatkiadás      3,0      2,8     2,8   2,7     2,6      2,7    2,3     2,7       2,3
           – bruttó állóeszköz-felhalmozás      3,3      3,4     3,4   3,9     4,1      4,5    5,2     4,8       5,0
   Elsődleges egyenleg                         −3,3     −2,9   −1,5   −1,1     0,6      0,2   −0,2     0,1       0,3
   Egyszeri és átmeneti intézkedések            0,0      0,0     0,0   0,0     0,0      0,0    0,0     0,0       0,0
   Strukturális egyenleg(1)                    −5,9     −5,9   −4,2   −4,0    −2,5    −2,7    −2,8   −2,3      −1,9
   Strukturális elsődleges egyenleg (1)        −2,9     −3,1    −1,4  −1,3     0,1      0,0   −0,5     0,3       0,4
   P.m.     Reál-GDP növekedés (%)              3,9      5,3     3,6   6,2     6,5      5,3    5,5     5,0       5,0
   P.m.     Kibocsátási rés                    −1,0      0,4   −0,4    0,6     1,2      0,5    0,7   −0,7      −0,2
   (1)
              Ciklikus hatásoktól megtisztított (elsődleges) egyenleg az egyszeri és más átmeneti intézkedések
   nélkül.
   (2)
              Ciklikusan kiigazított és strukturális egyenlegek, valamint kibocsátási rések a program szerint, ahogy
              a programban szereplő információk alapján a Bizottság szolgálatai kiszámították.
   (3)
              A politika változatlanságát feltételezve.
   Forrás: A Bizottság szolgálatainak 2008. tavaszi előrejelzése (BIZ) és a konvergenciaprogram 2008. márciusi
              aktualizálása (KP).
HU                                                           7                                                       HU
 ---pagebreak---                                                     Ajánlás:
                                       A TANÁCS HATÁROZATA
      a lengyelországi túlzott költségvetési hiányról szóló 2005/183/EK határozat hatályon
                                             kívül helyezéséről
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 104. cikke (12)
   bekezdésére,
   tekintettel a Bizottság javaslatára,
   mivel:
   (1)     2004. július 5-én a Szerződés 104. cikke (6) bekezdésének megfelelően a Tanács a
           Bizottság ajánlására a 2005/183/EK határozattal15 megállapította, hogy
           Lengyelországban túlzott hiány áll fenn. A Tanács megállapította, hogy az
           államháztartási hiány 2003-ban a GDP 4,1%-a volt, ezzel meghaladta a Szerződés által
           a GDP 3%-ában meghatározott referenciaértéket, miközben a bruttó államadósság
           szintje a GDP 45,4%-ának felelt meg, amely a Szerződésben előirányzott 60%-os
           referenciaérték alatt van. A tanácsi határozat megállapította, hogy a hiány és az
           adósság számadatait felfelé kell kiigazítani, ha a tőkefedezeti nyugdíjrendszereket a
           tőkefedezeti nyugdíjrendszerek besorolásával kapcsolatos EUROSTAT-határozatot
           követően kizárták az állami szektorból16.
   (2)     2004. július 5-én a Szerződés 104. cikkének (7) bekezdésével és a túlzott hiány esetén
           követendő eljárás végrehajtásának felgyorsításáról és pontosításáról szóló, 1997. július
           7-i 1467/97/EK tanácsi rendelet17 3. cikkének (4) bekezdésével összhangban a Tanács
           a Bizottság ajánlása alapján ajánlást intézett Lengyelországhoz azzal a céllal, hogy
           legkésőbb 2007-ig szüntesse meg a túlzott hiányt. Az ajánlást nyilvánosságra hozták.
   (3)     A Tanács 2006. november 28-án a Bizottság ajánlására, a 104. cikk (8) bekezdése
           alapján megállapította18, hogy a lengyel hatóságok által az adott időpontig tett
           intézkedések nem voltak megfelelőek. A Tanács a Bizottság ajánlására a 104. cikk (7)
           bekezdésének megfelelően 2007. február 27-én új ajánlást fogadott el, amelyben
           megerősítette a kiigazítás 2007-es határidejét. Az ajánlást nyilvánosságra hozták.
   15
           HL L 62., 2005.3.9, 18. o.
   16
           Eurostat News Release 2004. március 2-i 30/2004 és 2004. szeptember 23-i 117/2004 száma.
   17
           HL L 209., 1997.8.2., 6. o. Az 1056/2005/EK rendelettel (HL L 174., 2005.7.7., 5. o.) módosított
           rendelet.
   18
           HL L 414., 2006.12.30., 81. o.
HU                                                     8                                                    HU
 ---pagebreak---    (4) A Szerződés 104. cikke (12) bekezdésének megfelelően a túlzott hiányról szóló tanácsi
       határozatot a Bizottság ajánlása alapján hatályon kívül kell helyezni, ha az érintett
       tagállamban a túlzott hiányt a Tanács véleménye szerint korrigálták.
   (5) A Szerződéshez csatolt, a túlzott hiány esetén követendő eljárásról szóló
       jegyzőkönyvvel összhangban a Bizottság nyújtja a túlzott hiány esetén követendő
       eljárás végrehajtásával kapcsolatos adatokat. A jegyzőkönyv alkalmazásának
       részeként az Európai Közösséget létrehozó szerződéshez csatolt, a túlzott hiány esetén
       követendő eljárásról szóló jegyzőkönyv alkalmazásáról szóló, 1993. november 22-i
       3605/93/EK tanácsi rendelet19 4. cikkével összhangban a tagállamok évente kétszer,
       konkrétan április 1-jéig és október 1-jéig kötelesek közölni a költségvetési hiányra, az
       államadósságra és más kapcsolódó változókra vonatkozó adatokat.
   (6) Lengyelország 2008. április 1-je előtti bejelentését és a bizottsági szolgálatok 2008.
       tavaszi előrejelzését követően, a 3605/93/EK rendelet 8g. cikkének (1) bekezdésével
       összhangban a Bizottság (Eurostat) által közölt adatok alapján a következő
       következtetések vonhatók le:
         –     Az államháztartási hiány a GDP 2006-os 3,8%-áról 2007-ben a GDP 2,0%-ára,
               a     3%-os      GDP-referenciaérték        alá    csökkent.      Ez      megfelel       a
               konvergenciaprogram 2006. novemberi aktualizált változatában meghatározott,
               a GDP 3,4%-át kitevő hivatalos hiánycélnak.
         –     A 2007-es hiánynak a célhoz képest sokkal jobb alakulását a reál-GDP-nek a
               2006. novemberi konvergenciaprogramban feltételezettnél jóval magasabb
               növekedése eredményezte. Ezenkívül a kormány a GDP arányában kevesebbet
               költött a szociális juttatásokra (az indexálás 2007-es elmaradása miatt),
               támogatásokra, beruházásokra és a foglalkoztatottak kompenzációjára.
               Összességében az összes kiadás 1,5 százalékponttal alacsonyabb volt a 2006.
               novemberi konvergenciaprogramban tervezettnél. A (ciklikus hatásoktól
               megtisztított, egyszeri és más átmeneti intézkedések nélküli) strukturális
               egyenleg javulása a becslések szerint 2007-ben a GDP 1½ százalékpontját teszi
               ki.
         –     A 2007-esnél alacsonyabb GDP-növekedés mellett a 2008. tavaszi előrejelzés
               szerint a hiány 2008-ban a GDP 2,5%-ára növekszik, de a referenciaérték alatt
               marad, és főként a társadalombiztosítási járulékok csökkentése, a
               személyijövedelemadó-kedvezmények és a szociális juttatások növekedése,
               valamint a jelentősebb beruházások vezérlik. Ez megfelel a
               konvergenciaprogram 2008. márciusi változatában meghatározott hivatalos
               hiánycélnak. 2009-re a tavaszi előrejelzés változatlan politikát feltételezve a
               hiány stabilizálódását vetíti előre. Ez azt jelzi, hogy a hiány hiteles és
               fenntartható módon a GDP 3%-os referenciaértéke alá került.
         –     A strukturális egyenleg azonban 2008-ban várhatóan kissé romlik, a GDP
               körülbelül ¼ százalékpontjával, 2009-ben pedig – változatlan politikát
               feltételezve – ⅓ százalékponttal javul. Ezt a költségvetési egyenleg
               tekintetében megállapított középtávú költségvetési célkitűzés felé szükséges
   19
       HL L 332., 1993.12.31., 7. o. A legutóbb a 2103/2005/EK rendelettel (HL L 337., 2005.12.22., 1. o.)
       módosított rendelet.
HU                                                 9                                                       HU
 ---pagebreak---                   előrelépés tükrében kell vizsgálni, ami Lengyelország esetében a GDP 1%-át
                  kitevő strukturális hiány.
           –      Az államadósság a GDP 2006-os 47.6%%-áról 2007-ben 45,2%-ára csökkent.
                  A 2008. tavaszi előrejelzés szerint az adóssághányad várhatóan jóval a GDP
                  60%-ában meghatározott küszöbérték alatt marad és 2009 végéig tovább
                  csökken, körülbelül a GDP 44%-ára.
   (7)    A Tanács véleménye szerint Lengyelországban a túlzott hiány korrekciója megtörtént,
          ezért a 2005/183/EK határozatot hatályon kívül kell helyezni,
   ELFOGADTA EZT A HATÁROZATOT:
                                               1. cikk
   Az átfogó értékelésből az következik, hogy Lengyelországban a túlzott hiány korrekciója
   megtörtént.
                                               2. cikk
   A 2005/183/EK határozat hatályát veszti.
                                               3. cikk
   Ennek a határozatnak a Lengyel Köztársaság a címzettje.
   Kelt Brüsszelben,
                                               a Tanács részéről
                                               az Elnök
HU                                               10                                           HU